ସଂରକ୍ଷଣ ଉପରେ କଙ୍ଗନା ଦେଇଛନ୍ତି ନିଜର ବିବୃତ୍ତି :
କଙ୍ଗନାଙ୍କ ଟ୍ୱିଟରୁ ଦୁଇଟି ବିଷୟ ସ୍ପଷ୍ଟ ଭାବେ ଅନୁମାନ କରିପାରିବ । ପ୍ରଥମତଃ, କଙ୍ଗନା ଜାତି ଆଧାରରେ ଦିଆଯାଉଥିବା ସଂରକ୍ଷଣର ଦୃଢ଼ ବିରୋଧୀ ଅଟନ୍ତି ଏବଂ ଦ୍ବିତୀୟତଃ ସେ ବ୍ରାହ୍ମଣମାନଙ୍କ ସ୍ଥିତିକୁ ନେଇ ମଧ୍ୟ ଉଦବେଗ ପ୍ରକାଶ କରିଛନ୍ତି । ନିଜ ଟ୍ୱିଟରେ ସେ ବ୍ରାହ୍ମଣମାନଙ୍କ ବିଷୟରେ ଏଥିପାଇଁ ଉଲ୍ଲେଖ କରିଛନ୍ତି, କାରଣ ଜଣେ ଟ୍ୱିଟର ବ୍ୟବହାରକାରୀ ତାଙ୍କୁ ଏକ ଆକଳନ ବିଷୟରେ କହିଥିଲେ, ବର୍ତ୍ତମାନ ୫୫ ପ୍ରତିଶତ ବ୍ରାହ୍ମଣ ଦାରିଦ୍ର ସୀମାରେଖା ତଳେ ଅଛନ୍ତି ।
ସଂରକ୍ଷଣ ବିଷୟରେ ବିବୃତ୍ତି ଦେବା କଙ୍ଗନାଙ୍କ ପାଇଁ ଏହା ପ୍ରଥମ ଥର ନୁହେଁ, ଏହା ପୂର୍ବରୁ ମଧ୍ୟ ସେ ଅନେକ ଥର ସଂରକ୍ଷଣ ବିଷୟରେ ନିଜ ମନ୍ତବ୍ୟ ଦେଇଛନ୍ତି । ତାଙ୍କ ମନ୍ତବ୍ୟ ହେତୁ ଅନେକ ଥର ଅଡୁଆ ମଧ୍ୟ ସୃଷ୍ଟି ହୋଇଛି । ବର୍ତ୍ତମାନ ମଧ୍ୟ କଙ୍ଗନାଙ୍କ ଏହି ବିବୃତ୍ତି ହେତୁ ସୋସିଆଲ ମିଡିଆ ଦୁଇଟି ଦଳରେ ବିଭକ୍ତ ହୋଇଥିବା ଦେଖାଯାଉଛି । କିଛି ଲୋକ କଙ୍ଗନାଙ୍କ ମନ୍ତବ୍ୟରେ ସହମତ ହୋଇଥିବା ବେଳେ ଆଉ କିଛି ଲୋକ କଙ୍ଗନାଙ୍କୁ ପରାମର୍ଶ ଦେଇଛନ୍ତି ଯେ, ସଂରକ୍ଷଣ ବିଷୟରେ ବିସ୍ତୃତ ଭାବରେ ପଢିବା ଉଚିତ ।
ଗିରଫ ହୋଇପାରନ୍ତି କଙ୍ଗନା :
ଆପଣଙ୍କ ଜଣାଇ ଦେଉଛୁ ଯେ, ନିକଟ ଅତୀତରେ ଧାର୍ମିକ ଭାବନାକୁ ଆଘାତ ଦେଇଥିବାରୁ ତାଙ୍କ ବିରୋଧରେ ଏଫ୍ଆଈଆର ଦାଖଲ କରାଯାଇଛି । ତାଙ୍କୁ ଗିରଫ ମଧ୍ୟ କରାଯାଇପାରେ । ତେବେ ମୁମ୍ବାଇ ପୋଲିସ ଏହି ଘଟଣାର ତଦନ୍ତ କରୁଛି । ଦୁଇ ଭଉଣୀ ରଙ୍ଗୋଲି ଚାନ୍ଦେଲ ଏବଂ କଙ୍ଗନା ରାନୌତଙ୍କୁ ଆସନ୍ତା ସପ୍ତାହରେ ପଚରାଉଚରା ପାଇଁ ପୋଲିସ ସମନ ପଠାଇବାର ସମ୍ଭାବନା ରହିଛି ।
ରାତି ହେବା ମାତ୍ରେ ହିଁ ନିଶାରେ ଉଦବୃଦ୍ଧ ହୋଇରୁହନ୍ତି, ବଲିଉଡ଼ ଏହି ଅଭିନେତ୍ରୀମାନେ !
